b'\n_START_ARTICLE_\nKlinoklor\n_START_SECTION_\nZna\xc4\x8dilnosti\n_START_PARAGRAPH_\n\xc4\x8cisti klinoklor je brezbarven, primesi pa ga zna\xc4\x8dilno obarvajo. Prevladuje zelenkasto bela do temno zelena barva. Kristali so prozorni do prosojni in imajo steklast sijaj. Prelomi imajo vlaknato strukturo in bisern do svilnat sijaj. Mineral je mehak, saj je njegova trdota od 2 do 2,5. Njegova gostota je 2,55 do 2,75 g/cm\xc2\xb3.\n_START_SECTION_\nNastanek in nahajali\xc5\xa1\xc4\x8da\n_START_PARAGRAPH_\nKliniklor je nastal s hidrotermalnim metamorfizmom v skrilavcih ali marmorju. Spremljajo\xc4\x8di minerali so biotit, hondrodit in magnetit._NEWLINE_Njegova tipska lokacija je West Chester v Pensilvaniji. Druga pomembna nahajali\xc5\xa1\xc4\x8da so v Ahmatovsku in Zlatoustu na Uralu (Ruska federacija), Schwarzensteinu na Tirolskem, Traversalli v Piemontu (Italija)  in  Markt-Laugastu v Gornji Frankoniji (Nem\xc4\x8dija)._NEWLINE_V Sloveniji so minerale iz kloritne skupine na\xc5\xa1li v dolini Bistrice pri Slovenski Bistrici.'